b'\n_START_ARTICLE_\nWicked Lester\n_START_SECTION_\nBiografi\n_START_PARAGRAPH_\nRainbow spilte sin f\xc3\xb8rste og eneste konsert v\xc3\xa5ren 1971 p\xc3\xa5 Richmond Community College p\xc3\xa5 Staten Island. De fant ut etter dette at navnet Rainbow var opptatt og skiftet s\xc3\xa5 navn til Wicked Lester. De hadde s\xc3\xa5 to konserter, en i april og en p\xc3\xa5 sommeren. H\xc3\xb8sten samme \xc3\xa5r begynte de innspilling av et musikkalbum med Epic Records. De brukte ett helt \xc3\xa5r p\xc3\xa5 innspilningen, og platen var ferdig i juli 1972. Platen ble forkastet av Epic og aldri utgitt. Tony Zarrella og Brooke Ostrander sluttet s\xc3\xa5 i bandet h\xc3\xb8sten 1972. Peter Criss ble med i bandet i september 1972, og Ace Frehley ble med i desember 1972. F\xc3\xa5 uker senere byttet de navn til Kiss og spilte sin f\xc3\xb8rste konsert 30. januar 1973.'